ལག་ཁྱེར་དང་ཐོངས་མཆན་ལ་བརྟག་ཞིབ་ཀྱིས་ཆོག་མཆན་སྤྲོད་མཁན་ནི།ཤེལ་སྒྲོམ་གྱི་ཁང་མིག་གཅིག་གི་ནང་མི་གཉིས་རེ་མཉམ་དུ་འདུག་ཅིང་།ངས་བརྟག་ཞིབ་པར་སྟབས་བདེའི་འཚམས་འདྲི་ཞུས་རྗེས།རང་ཉིད་ཀྱི་ལག་དེབ་དང་གནམ་གྲུའི་འཛིན་བྱང་།ད་དུང་རྒྱ་གར་དུ་ཡོང་དོན་དང་གནམ་གྲུ་གང་ཞིག་བརྒྱུད་དེ་ཡོང་བ་སོགས་གསལ་བའི་འགེངས་ཤོག་བཅས་ཕུལ།བརྟག་ཞིབ་པ་དེ་ནི་གཞོན་ནུ་ལོ་ཆུང་ཞིག་རེད་འདུག་ཅིང་།ཁོང་གིས་ངའི་ལག་དེབ་སེར་པོ་དེ་མཐོང་བ་དང་ལམ་སང་དེ་སྔོན་ལག་དེབ་དེ་འདྲ་ཞིག་རྩ་བ་ནས་མཐོང་མྱོང་མེད་པའི་ཚུལ་བསྟན་ཏེ།ལག་དེབ་ཀྱི་རྒྱབ་མདུན་དང་ནང་ངོས་ལ་ཞིབ་ལྟ་བྱས་རྗེས།འཁྲིས་ཀྱི་ལས་རོགས་ལོ་ན་ཅུང་རྒན་པ་དེར་ཤབ་ཤུབ་ཏུ་སྐད་ཆ་འགའ་དྲིས་སོང་།ང་རང་གནས་ཚུལ་འདི་རིགས་འཕྲད་ཐེངས་མང་བས།ཅི་ཡང་མ་བཤད་པར་བསྡད་པ་ཡིན།དེ་རྗེས་གཞོན་ནུ་དེས་ང་ལ་ཕྱོགས་ནས་ལག་དེབ་འདི་ག་རེ་རེད།འདིའི་ཤོག་ངོས་ནང་མར་རྒྱ་གར་ནང་ཉིན་གྲངས་འདི་ལྷག་བསྡད་མི་ཆོག་ཅེས་འཁོད་འདུགའདི་གང་འདྲ་རེད་ཟེར།ངས་འདི་རྒྱ་གར་གཞུང་གིས་ང་ཚོ་བོད་པར་གནང་བའི་ལག་འཁྱེར་རེད།འདིའི་ཚིག་